Berig oor Thales-omkopery "slegs gerugte" | Maroela Media
"Die storie is hoorsê en probeer gerugte versprei," het Zizi Kodwa, woordvoerder vir die ANC, gesê. "Die storie is nie waar nie. Dit probeer agterdog wek oor Zuma en die ANC."
Die koerant het 'n berig gepubliseer waarin hy aanvoer dat Zuma in 2000 omkoopgeld van R500 000 per jaar van Ajay Sooklal aanvaar het, deur die kodewoord "Eiffeltoring" te gebruik. Sooklal is glo 'n "fixer" vir Thales.
Die berig beweer ook dat Mendi Msimang, voormalige tesourier-generaal van die ANC, 'n tjek van €1 miljoen van Thales ontvang het.
Kodwa het die bewerings van die hand gewys en gesê dit poog slegs om die indruk te skep dat die ANC "verbind is aan sekere gewetenlose organisasies, verenigings of maatskappye". Hy het gesê die party is nie geraak deur hierdie tipe taktiek nie. "Ons was nog nooit bekommerd nie," het hy gesê. "Ons fokus op ons werk. Die berig probeer ons aandag aftrek."
Kodwa het gesê die ANC hou boek van al sy donasies. "Die ANC het nog nooit só 'n donasie ontvang nie."
Hy het die Sunday Times veroordeel dat die koerant "ou onwaarhede" publiseer. "Hoekom wil julle leuens verkondig? Hoekom verkondig julle leuens in die Sunday Times?"
Hy het gesê enigiemand met inligting oor omkopery moet regter Willie Seriti kontak, wat die kommissie lei wat die wapenskandaal ondersoek. "Mense maak in die publiek baie geraas, maar wanneer hulle feite moet verskaf aan die kommissie, kan hulle nie hul bewerings staaf nie."
Zuma het die Seriti-kommissie van Ondersoek in 2011 op die been gebring om bewerings van korrupsie in die wapentransaksie te ondersoek. Die regering het onder andere 26 Gripen-vegvliegtuie en 24 Hawk-vegvliegtuie vir die lugmag en fregatte en duikbote vir die vloot aangekoop.
Vav Zuma kan jy enige iets verwag niks is meer snaaks waar sy naam by genoem word nie,soos n stoute klein seuntjie sonder ore
Ja nee net soos die Russiese en Kubaanse storie ons glo jou Zuma ,onthou n soustrein loop net sover as wat die sous hou
Dit is nou al oor en oor en oor bewys – veral met ons regering – waar daar 'n rookie is, is daar 'n HELSE groot vuur!
@Francois – 'n helse veldbrand, ja! Een wat totaal buite beheer is ook
anamari · 5 jare gelede
Hoe demokraties is ons regtig as n man wat na bewering en volgens bewyse korrup is steeds die staatspresident is. Ons land sink maar ons kan nie van hom ontslae raak nie. Dit is n tragedie